ทุนสำรองประเทศลด 500 ล้านเหรียญสหรัฐฯ
ธปท.เผยทุนสำรองประเทศลดลง 500 ล้านเหรียญสหรัฐ อยู่ที่ระดับ 1.786 แสนล้านเหรียญสหรัฐฯ
23 มี.ค. 2555

ธปท.เผยทุนสำรองประเทศลดลง 500 ล้านเหรียญสหรัฐ อยู่ที่ระดับ 1.786 แสนล้านเหรียญสหรัฐฯ
ธนาคารแห่งประเทศไทย(ธปท.) รายงานฐานะทุนสำรองระหว่างประเทศ ณ วันที่ 16 มี.ค.ปีนี้อยู่ที่ระดับ 1.786 แสนล้านเหรียญสหรัฐฯ หรือประมาณ 5.486 ล้านล้านบาท ลดลง 500 ล้านเหรียญสหรัฐฯ หรือประมาณ 1.5 หมื่นล้านบาท หากคิดอัตราแลกเปลี่ยนที่ประมาณ 30.5 บาทต่อเหรียญสหรัฐฯ จากสัปดห์ก่อนหน้าอยู่ที่ระดับ 1.791 แสนล้านเหรียญสหรัฐฯ หรือประมาณ 5.471 ล้านล้านบาท
ขณะที่ ฐานะซื้อเงินเหรียญสหรัฐล่วงหน้าสุทธิ(Forward)อยู่ที่ระดับ 2.9 หมื่นล้านเหรียญสหรัฐฯ เท่ากับสัปดาห์ก่อนหน้า ส่งผลให้ทุนสำรองระหว่างประเทศสุทธิซึ่งรวมทุนสำรองระหว่างประเทศกับForward แล้วอยู่ที่ระดับ 2.076 แสนล้านเหรียญสหรัฐฯ 
สำหรับฐานเงินหรือเงินสดหมุนเวียนในมือภาคเอกชนและเงินฝากของสถาบันการเงินที่ธปท.ปัจจุบันอยู่ที่ระดับ 1.274 ล้านล้านบาท ลดลงเล็กน้อยจากสัปดาห์ก่อนหน้าที่ระดับ 1.289 ล้านล้านบาท